
Ieteikumi ārstniecības iestādēm par valsts apmaksāto vakcīnu pret sezonālo gripu pasūtījumiem 2026./2027. gada sezonai

[bookmark: _Toc144714884]

[bookmark: _Toc242956063]Pamatojums

Ministru kabineta 2000. gada 26. septembra noteikumi Nr. 330 „Vakcinācijas noteikumi” (turpmāk – MK noteikumi).

Ieteikumi ārstniecības iestādēm par vakcīnu pret gripu pasūtījumiem 2026./2027. gada sezonai attiecas uz valsts imunizācijas programmā iekļautām vakcīnām. Šie ieteikumi neattiecas uz komerciāli pieejamām vakcīnām. 

[bookmark: _Toc144714885][bookmark: _Toc242956064]Riska grupas vakcinācijai ar valsts apmaksātām vakcīnām pret sezonālo gripu 2026./2027. gada sezonai

Saskaņā ar MK noteikumu 44.1 punktu vakcinācijas pret sezonālo gripu par valsts budžeta līdzekļiem var veikt vakcinācijas iestādes, kurām ir noslēgts līgums ar Dienestu par vakcināciju pret gripu. 
Vakcināciju pret sezonālo gripu no valsts budžeta līdzekļiem var veikt personām, kuras pieder šādām riska grupām:
· bērni vecumā no 6 līdz 23 mēnešiem (ieskaitot);
· bērni vecumā no 24 mēnešiem līdz 17 gadiem (ieskaitot) un pieaugušie vecumā no 18 gadiem:
· ar hroniskām plaušu slimībām;
· ar hroniskām kardiovaskulārām slimībām neatkarīgi no to cēloņa;
· ar hroniskām vielmaiņas slimībām;
· ar hroniskām nieru slimībām;
· ar psihiskām slimībām;
· ar imūsupresiju;
· bērni vecumā no 24 mēnešiem līdz 17 gadiem (ieskaitot), kuri ilgstoši saņem terapiju ar ac. acetylsalicylicum;
· grūtnieces;
· ārstniecības personas un ārstniecības atbalsta personas, kuras, pildot darba pienākumus, ir tuvā kontaktā ar pacientiem;
· ilgstošas sociālās aprūpes centru darbinieki un paliatīvās aprūpes darbinieki, kuri, pildot darba pienākumus, ir tuvā kontaktā ar klientiem;
· ilgstošas sociālās aprūpes centru klienti;
· personas vecumā no 60 gadiem.

[bookmark: _Toc144714886][bookmark: _Toc242956065]Valsts apmaksātas vakcīnas pret sezonālo gripu 2026./2027. gada sezonai

Vakcinācijas iestādēm 2026./2027. gripas sezonā vakcinācijai pret sezonālo gripu nodrošināšanai riska grupām tiks piegādātas šādas vakcīnas (skatīt 1. tabulu).


1. tabula. 2026./2027. sezonā valsts apmaksātas vakcīnas pret sezonālo gripu riska grupu vakcinācijai 
	Preparāta nosaukums
	Riska grupa
	Piegādātājs
	Pieejamība Latvijā

	Vaxigrip (standarta devas vakcīna)
	· bērni vecumā no 6 līdz 23 mēnešiem (ieskaitot);
· bērni vecumā no 2 līdz 17 gadiem, kuri pieder pie noteiktām veselības riska grupām;
· pieaugušie vecumā no 18 līdz 59 gadiem, kuri pieder pie noteiktām veselības riska grupām;
· grūtnieces;
· ārstniecības personas un ārstniecības atbalsta personas, kuras, pildot darba pienākumus, ir tuvā kontaktā ar pacientiem;
· ilgstošas sociālās aprūpes centru darbinieki un paliatīvās aprūpes darbinieki, kuri, pildot darba pienākumus, ir tuvā kontaktā ar klientiem;
· ilgstošas sociālās aprūpes centru klienti
	SIA “Vakcīna”
	2026. gada novembris

	Efluelda (augstas devas vakcīna)
	· iedzīvotāji vecumā no 60+;
· pieaugušie vecumā no 18 gadiem ar vidēju vai smagu imūnsupresiju
	SIA “Vakcīna”
	 2026. gada oktobris

	Fluenz (nazālā vakcīna)
	· bērni vecumā no 2 līdz 17 gadiem, kuri pieder pie noteiktām veselības riska grupām (atbilstoši piešķirtajam apjomam)
	SIA “Vakcīna”
	 2026. gada oktobris



 
[bookmark: _Toc144714890][bookmark: _Toc242956066]Vakcīnu sadales principi

Veidojot pretgripas vakcīnu sadales modeli (turpmāk – modelis), tika ņemts vērā fakts, ka pieejamā finansējuma ietvaros tika iepirkts par 8,16% lielāks pretgripas vakcīnu daudzums, nekā tika izmantots aizvadītajā sezonā. Līdz ar to palielināt riska grupu vakcinācijas aptveri ir iespējams tikai, ja pretgripas vakcīnu pasūta un izmanto racionāli, nepieļaujot pārpalikumus atsevišķās iestādēs laikā, kad citās iestādēs ir vakcīnu trūkums. Jāņem vērā arī tas, ka aizvadītajā sezonā vismaz 1 962  vakcīnu devas (1,41% no visām iepirktajām devām) netika izlietotas.
 
Modelis ir veidots, pamatojoties uz šādiem datiem:
· par cik un kādu vakcīnu mērķtiecīgu izlietošanu iestāde ir paziņojusi vienotajā veselības nozares elektroniskajā informācijas sistēmā (caur portālu https://eveseliba.gov.lv/ vai izmantojot integratoru risinājumus). Slimību profilakses un kontroles centrs (turpmāk – Centrs) atgādina, ka, saskaņā ar MK noteikumu 10.2. punktu, vakcinācijas iestādēm ir jāiesniedz informācija par vakcīnu izlietojumu, tāpēc Centram ir tiesības uzskatīt šo informāciju par patiesiem un pilnīgiem pretgripas vakcīnu izlietojuma datiem;
· vakcinācijas iestāžu sniegto prognozi par nepieciešamo pretgripas vakcīnu daudzumu 2026./2027. gada vakcinācijas sezonai, ja tāda prognoze bija iesniegta pēc Centra lūguma 2026. gada janvārī/februārī.
Modelis attēlo maksimāli iespējamo pretgripas vakcīnu devu skaitu, ko iestāde var saņemt 2026./2027. gada vakcinācijas sezonā.

Ja vakcinācijas gaitā iestādēm būs nepieciešams lielāks devu daudzums, nekā iedalīts, papildu devas iespēju robežās tiks sadalītas pasūtījumu saņemšanas secībā, ja:
· vakcīna būs pieejama;
· vienotajā veselības nozares elektroniskajā informācijas sistēmā iestāde būs reģistrējusi vakcinācijas faktus skaitā, kas ir ne mazāks par 80% no iestādei iedalītā devu daudzuma.
Tā kā ir iestādes, kurām pēc vienotajā veselības nozares elektroniskās informācijas sistēmā reģistrētajiem datiem pagājušajā sezonā palika neizmantotas vakcīnas, lai mazinātu atlikumu risku nākamajā sezonā, lūdzam:
· pirmo pasūtījumu neveidot par pilnu iedalīto apjomu, vērtējot iespējas vakcīnas mērķtiecīgi izlietot riska grupām un kvalitatīvi uzglabāt pasūtītās vakcīnas;
· atkārtotus pasūtījumus veidot pēc nepieciešamības un izvērtējot izlietoto devu daudzumu un atlikumus;
· informēt Centru uz e-pasta adresi vakcinas@spkc.gov.lv, ja iestāde neplāno izņemt visu rezervēto apjomu, lai veicinātu vakcīnu sadali tām iestādēm, kam to pietrūkst.
[bookmark: _Toc812068625][bookmark: _Toc144714887][bookmark: _Toc242956067]Vakcīnu pret sezonālo gripu pasūtīšanas kārtība

Vakcinācijas iestādes pirmo intranazālās vakcīnas pret sezonālo gripu pasūtījumu noformē E-veselības portālā no 2026. gada 29. septembra līdz 1. oktobrim, šīs vakcīnas piegāde notiks no 2026. gada 5. oktobra līdz 19. oktobrim. Augstas devas vakcīnas pirmais pasūtījums veicams no 2026. gada 1. oktobra, piegāde plānota no 2026. gada 8. oktobra līdz 2026. gada 16. oktobrim. Par standartdevas vakcīnas pasūtījumiem un piegādēm Centrs informēs atsevišķi, ražotāja piegādes kavējuma dēļ tas notiks ne ātrāk par novembri.
Nākamos vakcīnu pasūtījumus noformē katru nedēļu līdz ceturtdienas vakaram, to piegāde notiks nākamās nedēļas laikā.
Vakcīnu pasūtīšana katrai mērķa grupai ir jāveic atsevišķi un pretī tiks piešķirts konkrēts preparāts:
· bērni 6 līdz 23 mēnešu vecumā – piešķirs preparātu Vaxigrip;
· pieaugušie vecumā no 18 līdz 59 gadiem, kuri pieder pie noteiktām veselības riska grupām – piešķirs preparātu Vaxigrip;
· grūtnieces – piešķirs preparātu Vaxigrip;
· ārstniecības un ārstniecības atbalsta personas vecumā līdz 59 gadiem – piešķirs preparātu Vaxigrip;
· ilgstošas sociālās aprūpes centru klienti un darbinieki, un paliatīvās aprūpes darbinieki vecumā līdz 59 gadiem – piešķirs preparātu Vaxigrip;
· bērni no 2 līdz 17 gadiem, kuri pieder pie noteiktām veselības riska grupām (intramuskulārai vakcinācijai) – piešķirs preparātu Vaxigrip;
· bērni no 2 līdz 17 gadiem, kuri pieder pie noteiktām veselības riska grupām (intranazālai vakcinācijai) – piešķirs preparātu Fluenz;
· 60 gadi un vairāk (t.sk. SAC klientiem, darbiniekiem, ārstniecības personām no 60 gadu vecuma) – piešķirs preparātu Efluelda vai Vaxigrip, ja iestāde būs pārtērējusi sev iedalīto Efluelda apjomu;
· pieaugušie ar vidēju vai smagu imūnsupresiju – piešķirs preparātu Efluelda vai Vaxigrip, ja iestāde būs jau izmantojusi iedalīto Efluelda apjomu.

[bookmark: _Toc229618892][bookmark: _Toc144714891][bookmark: _Toc242956068]Vakcīnu piegāde un saņemšana

Ārstniecības personām, kuras veic imunizāciju, pirms vakcinācijas veikšanas obligāti jāiepazīstas ar vakcīnu lietošanas instrukciju, kuras ir pieejamas Zāļu valsts aģentūras (Turpmāk – ZVA) mājaslapā Latvijas zāļu reģistra sadaļā[footnoteRef:2]. Savukārt, vakcīnu piegādātājiem piegāžu līgumos ir norādīts, ka „katrā Preces (vakcīnas) iepakojumā jābūt pievienotam Latvijas Republikas ZVA apstiprinātai lietošanas instrukcijai latviešu valodā”.  [2:  https://www.zva.gov.lv/zvais/zalu-registrs/?lang=lv] 


Saņemot vakcīnas, pirms pavaddokumentu parakstīšanas obligāti jāpārliecinās: 
1. vai saņemtā vakcīna atbilst pasūtītajai;
2. vai saņemtais vakcīnas daudzums atbilst pasūtītajam un pavadzīmē norādītajam daudzumam;
3. vai uz iepakojuma norādītais vakcīnas derīguma termiņš un sērija sakrīt ar pavadzīmē norādīto;
4. vai ir pievienotas lietošanas instrukcijas;
5. vai prece ir atbilstoši iepakota un transportēta.

[bookmark: _Toc144714893][bookmark: _Toc1065675604]Uz pavadzīmes jānorāda faktiskais vakcīnas piegādes datums un laiks vakcinācijas iestādē.

[bookmark: _Toc242956069]Atskaites par veiktajām vakcinācijām

Katru veiktu vakcināciju pret sezonālo gripu ir nepieciešams reģistrēt E-veselības portālā (Vakcinācijas fakts) vai caur ārstniecības iestādes izmantoto integratoru sistēmu nodot uz vienoto veselības nozares elektroniskās informācijas sistēmu 5 darba dienu laikā pēc vakcīnas ievadīšanas pacientam[footnoteRef:3]. [3:  https://likumi.lv/ta/id/11215-vakcinacijas-noteikumi  ] 

Sīkāk vakcinācijas fakta ievadīšanas procedūra E-veselības portālā ir ‘’Mācību materiāls valsts apmaksātu vakcīnu pasūtīšanai un vakcinācijas faktu ievadei Vienotās veselības nozares elektroniskās informācijas sistēmā’’ un pieejama Centra tīmekļa vietnē (https://www.spkc.gov.lv/lv/vakcinacija).
[bookmark: _Toc1740213166]
[bookmark: _Toc144714896][bookmark: _Toc242956070]Indikāciju izvēle VAKCINĀCIJAS FAKTU aizpildīšanai E-veselības portālā
	Indikācija E-veselībā
	Riska grupas

	Ārstniecības persona 
	Ārstniecības personas, kuras, pildot darba pienākumus, ir tuvā kontaktā ar pacientiem

	Ārstniecības iestādes darbinieks 
	Ārstniecības atbalsta personas, kuras, pildot darba pienākumus, ir tuvā kontaktā ar pacientiem

	SAC klients 
	Ilgstošas sociālās aprūpes centru klienti

	SAC darbinieks

	Ilgstošas sociālās aprūpes centru darbinieki, kuri, pildot darba pienākumus, ir tuvā kontaktā ar klientiem

	Paliatīvās aprūpes darbinieki
	Paliatīvās aprūpes darbinieki, kuri, pildot darba pienākumus, ir tuvā kontaktā ar klientiem

	Persona ar hroniskām slimībām

	Bērni vecumā no 24 mēnešiem līdz 17 gadiem (ieskaitot) un pieaugušie līdz 59 gadiem, kuri pieder pie šādām veselības riska grupām: 
· personas ar hroniskām plaušu slimībām;
· personas ar hroniskām kardiovaskulārām slimībām neatkarīgi no to cēloņa; 
· personas ar hroniskām vielmaiņas slimībām; 
· personas hroniskām nieru slimībām; 
· personas ar imūndeficītu;
· personas, kuras saņem imūnsupresīvu terapiju
· pieaugušie ar psihiskām slimībām;
· personas ar psihiskām slimībām;
Bērni vecumā no 24 mēnešiem līdz 17 gadiem (ieskaitot), kuri ilgstoši saņem terapiju ar ac. Acetylsalicylicum.


	Cita paaugstināta riska grupa (personas vecumā no 6 līdz-23 mēnešiem; vecumā no 60 gadiem, ja nepieder nevienai citai indikācijai)
	Bērni vecumā no 6 līdz 23 mēnešiem (ieskaitot);
Personas vecumā no 60 gadiem

	Grūtniece 
	Grūtnieces

	Ukrainas iedzīvotājs
	Ukrainas iedzīvotāji

